মার্স রোবটিক চ্যালেঞ্জ-এ এর আগে বাংলাদেশের ইন্ডিপেন্ডেন্ট বিশ্ববিদ্যালয় সারাবিশ্বে ১৮তম হয়েছে। এছাড়া বুয়েট, সাস্ট, ঢাবি, জাবি তে রোবটিকস ল্যাব প্রতিষ্ঠা করা হয়েছে। গতবছর বুয়েটে চার কোটি টাকা ব্যয়ে রোবটিক ল্যাব প্রতিষ্ঠিত হয়েছে। এ কাজগুলো খুবই পজিটিভ। পাশাপাশি এমার্জিং টেকনোলজি যেমন, বিগ ডাটা এনালাইসিস, আর্টিফিশিয়াল ইন্টেলিজেন্স এর ক্ষেত্রেও আগ্রহ তৈরি হচ্ছে দেশের তরুণদের মধ্যে। এ প্রক্রিয়ায় যেন আরো উৎসাহ বাড়ে, সেজন্য সরকারের ইনোভেশন ডিজাইন এবং এন্ট্রেপ্রেণারশিপ একাডেমিতে স্টার্ট আপ বাংলাদেশের ক্যাম্পেইন শুরু করা হয়েছে। এ ক্যাম্পেইন এর মাধ্যমে তরুণদের মধ্য থেকে আইডিয়া গুলো নেয়া হচ্ছে। যা দিয়ে পরবর্তীতে কাজ করার পরিকল্পনা রয়েছে।